Overblik: Det sker der med afgifterne på elbiler i 2025

Elbilerne dominer bilsalget herhjemme. Ikke mindst på grund af de lavere afgifter, der er resultatet af aftalen om grøn omstilling af vejtransporten fra 2020. Som planlagt stiger afgifterne på elbiler igen til årsskiftet, men konsekvenserne bliver små.

Den gode nyhed er, at bundfradraget ikke stiger. Dermed er der ikke nogen afgiftsstigning på elbiler, der koster op til 417.500 kroner. Det blev nemlig tidligere i år bestemt at fastholde bundfradraget i 2025.

Det er godt nyt, da 2025 tegner til at blive året, hvor vi endelig får et ordentligt udvalg af billige elbiler. Vi har lavet en liste over 10 billige elbiler, der er på vej, som du kan læse her.

Til gengæld bortfalder det såkaldte batterifradrag, der i forvejen har været faldende de senere år. Konsekvensen bliver, at elbiler med et prisskilt på over 435.000 kroner vil stige med 11.427 kroner, når vi går ind i det nye år, uanset bilens præcise pris.

Helt konkret betyder det, at Danmarks mest populære bil, Tesla Model Y, ikke stiger med en krone – altså med mindre du vælger den dyreste Performance-variant med firehjulstræk. Den koster nemlig 429.990 kroner og dermed vil den miste en smule af batterifradraget.